b'\n_START_ARTICLE_\nKatkarapukala\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nKatkarapukala kasvaa 15 cm pitk\xc3\xa4ksi. Sen v\xc3\xa4ritys vaihtelee elinymp\xc3\xa4rist\xc3\xb6n mukaan: hiekkapohjalla kala on vaalea ja siin\xc3\xa4 on selv\xc3\xa4 musta juova suusta pyrst\xc3\xb6\xc3\xb6n, meriruohon seassa s\xc3\xa4vy on vihert\xc3\xa4v\xc3\xa4, ja juova on ep\xc3\xa4m\xc3\xa4\xc3\xa4r\xc3\xa4inen.\n_START_SECTION_\nLevinneisyys ja elintavat\n_START_PARAGRAPH_\nKatkarapukalaa tavataan Intian valtamerell\xc3\xa4 ja Tyynenmeren l\xc3\xa4nsiosassa, tyypillisesti 1-20 metrin syvyydess\xc3\xa4. Se el\xc3\xa4\xc3\xa4 parvina joko merisiilien piikkien joukossa tai haarovien kivikorallien seassa. Se sy\xc3\xb6 el\xc3\xa4inplanktonista pieni\xc3\xa4 \xc3\xa4yri\xc3\xa4isi\xc3\xa4._NEWLINE_Kalaa pidet\xc3\xa4\xc3\xa4n joskus pienin\xc3\xa4 parvina meriakvaarioissa. Se ei sovi nopeasti uivien kalojen joukkoon, ja tarvitsee el\xc3\xa4v\xc3\xa4\xc3\xa4 ruokaa kuten kidusjalkaisia.'